32006R1203
L 219/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1203/2006 НА КОМИСИЯТА
от 9 август 2006 година
за изменение на приложение V към Регламент (ЕО) № 1440/2005 на Съвета относно количествените лимити за някои стоманени продукти
КОМИСИЯТА НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (ЕО) № 1440/2005 на Съвета от 12 юли 2005 г. за администрирането на някои ограничения по отношение вноса на определени стоманени изделия от Украйна и за отмяна на Регламент (ЕО) № 2266/2004 (1), и по-специално член 5 от него,
като има предвид, че:
(1)
Европейската общност и правителството на Украйна подписаха споразумение за търговия с някои стоманени изделия на 29 юли 2005 г. (2) (Споразумението).
(2)
Член 3, параграф 3 от Споразумението предвижда неизползваните количества за дадена година да могат да се прехвърлят за следващата година до максимум 10 % от съответния количествен лимит, определен в приложение III към Споразумението.
(3)
По силата на член 3, параграф 4 от Споразумението прехвърляния между продуктови групи могат да се правят до 15 % от количествения лимит за дадена продуктова група.
(4)
Украйна е нотифицирала Общността за намерението си да се възползва от разпоредбите в член 3, параграфи 3 и 4 в рамките на сроковете, определени от Споразумението. Уместно е да се направят необходимите корекции на количествените лимити за 2006 г. в резултат на искането на Украйна.
(5)
Регламент (ЕО) № 1440/2005 следва съответно да се измени,
ПРИЕ НАСТОЯЩИЯ РЕГЛАМЕНТ:
Член 1
Количествените лимити за 2006 г., определени в приложение V към Регламент (ЕО) № 1440/2005, се заменят с посочените в приложението към настоящия регламент.
Член 2
Настоящият регламент влиза в сила на десетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 август 2006 година.